— На аднаўленне дэкарацый сышло паўтара месяца, бо ў “Спартаку” яны даволі аб’ёмныя, — расказвае начальнік майстэрні па афармленні спектакляў Жанна Александровіч. — Дзесьці давялося замяніць кавалкі тканіны, дзесьці — дадаць аплікацыю ці “ажывіць” размалёўку. Аднаўлялі ўсё ў той жа ручной тэхніцы і тыя ж спецыялісты, якія працавалі над дэкарацыямі амаль 40 гадоў таму. За гэты час трохі абсыпаўся поталь — тонкія лісты металу або сплаваў медзі з цынкам ці алюмінію, якія выкарыстоўваюць для аздаблення замест пазалоты. Дэкарацыі зроблены на мешкавіне, часам з яе можа абсыпацца фарба, таму таксама дзесьці палотны замянілі. Мне здаецца, што з абноўленымі дэкарацыямі спектакль ажыў!